ตอนนั้นผมนั่งอยู่แล้วมีหมาตัวหนึ่งเดินมาอ้อน แล้วน้ำลายมันก็หยดใส่เสื้อผม ตอนนั้นผมเลยหยิบอาหารให้มัน แล้วผมก็เดินหนีมันไป แต่หลังจากนั้นไม่ถึงสามนาทีผมก็ระคายเคืองตา ก็เลยถกเสื้อแถวๆที่เปื้อนน้ำลายมันมาเช็ดขี้ตา แล้วน้ำลายก็อาจจะเข้าตา กรณีนี้เป็นอะไรไหมครับ ปล.ฉีดกระตุ้นครั้งล่าสุดคือวันที่ 17 มิถุนา 64 ที่ผ่านมา
สวัสดีค่ะ การที่น้ำลายของสัตว์มาติดที่เสื้อผ้าก่อน ไมได้สัมผัสกับแผลหรือเยื่อบุโดยตรงนั้น โอกาสที่จะรับเชื้อโรคพิษสุนัขบ้ามามีน้อยมากๆ เพราะถ้าเชื้อโรคพิษสุนัขบ้าอยู่บนพื้นผิวแห้งๆ หรือบนพื้นผิวข้างนอกที่ไม่ใช่ร่างกายมนุษย์ มักจะตายไปอย่างรวดเร็วการสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆหากกระตุ้นวัคซีนไปล่าสุดภายใน 1 เดือน แม้จะมีความเสี่ยงก็ไม่ต้องฉีดซ้ำ กรณีนี้ที่เสี่ยงน้อยมากๆ น่าจะไม่ต้องไปกระตุ้นแต่อย่างใด